Na osnovu člana 14 stav 1 , člana 40 stav 1 i člana 42 Zakona o kulturi („Sl.list CG“, br.49/08 i 38/12), člana 45 stav 1 tačka 2 i člana 51 stav 3 Zakona o lokalnoj samoupravi ( "Sl. list RCG", br. 42/03, 28/04, 75/05, 13/06, "Sl. list Crne Gore", br. 88/09, 03/10 i 38/12) i članova 42 i 46 Statuta Opštine Rožaje ( “Sl.i list CG” – opštinski propisi broj 9/11 ) ,Skupština Opštine Rožaje na sjednici održanoj dana 30.10. 2014. godine d o n i j e l a j e

**O D L U K U**

**o organizovanju Javne ustanove Centar za kulturu Rožaje**

**Osnovne odredbe**

**Član 1**

Ovom odlukom Skupština opštine Rožaje organizuje Javnu ustanovu Centar za kulturu Rožaje.

Opština Rožaje ( u daljem tekstu: Osnivač ) ima prava i obaveze osnivača iz stava 1.ovog člana.

**Član 2**

Javna ustanova Centar za kulturu ( u daljem tekstu: Centar za kulturu ) je samostalna organizacija, organizovana kao javna ustanova koja obavlja poslove iz djelatnosti kulture od javnog interesa,na način i pod uslovima utvrđenim zakonom, statutom i ovom odlukom.

**Član 3**

Centar za kulturu je pravno lice sa pravima, obavezama i odgovornostima koje ima na osnovu zakona,ove odluke i statuta.

**Član 4**

Centar za kulturu obavlja djelatnost pod nazivom:,,Javna ustanova Centar za kulturu Rožaje”.

Sjedište Centra za kulturu je u Rožajama, ulica:,,M.Tita”bb.

**Djelatnost Centra za kulturu**

**Član 5**

Djelatnost Centra za kulturu je djelatnost od javnog interesa i u smislu ove Odluke obuhvata:

* Organizovanje i unapređivanje kulturno-umjetničke djelatnosti i kulturnog života u opštini;
* Organizovanje i priređivanje kulturno – umjetničkih nastupa, pozorišnih predstava, muzičkih nastupa, književnih večeri i likovnih izložbi;
* Organizovanje festivala i manifestacija, opštinskog, državnog i međunarodnog značaja kulturno – obrazovnog karaktera;
* Organizovanje prigodnih programa povodom obilježavanja značajnih državnih praznika, jubileja i sl.
* Organizovanje predavanja, seminara i kurseva vezanih za osnovne djelatnosti Centra za kulturu;
* Unapređivanje amaterskog kulturno – umjetničkog stvaralaštva vođenje evidencije o građi i korisnicima;
* Redovno prikazivanje filmova;
* Saradnja sa drugim ustanovama i organizacijama iz oblasti kulture;
* i druge poslove koje osnivač stavi u nadležnost Centra za kulturu.

**Član 6**

Promjena naziva ,djelatnosti i sjedišta Centra za kulturu vrši se osnivačkim aktom.

**Imovina Centra za kulturu**

**Član 7**

Imovinu Centra za kulturu čine stvari, prava i novčana sredstva koja su obezbijeđena od strane Osnivača, stečena obavljanjem djelatnosti ili pribavljena iz drugih izvora, evidentirana na način i po postupku utvrđenim Zakonom o državnoj imovini.

**Finansiranje Centra za kulturu**

**Član 8**

Sredstva za obavljanje djelatnosti Centra za kulturu obezbjeđuju se iz :

* Budžeta Opštine Rožaje;
* Donacija;
* Sopstvenih prihoda;
* Drugih izvora u skladu sa zakonom.

**Obaveze Centra za kulturu**

**Član 9**

Centar za kulturu je dužan da obavlja djelatnost za koju je osnovan i da namjenski koristi sredstva za rad. Centar za kulturu je dužan da osnivaču, najkasnije do kraja mjeseca aprila tekuće godine, podnese izvještaj o radu i izvještaj o finansijskom poslovanju za prethodnu godinu. Izvještaj iz stava 2. ovog člana dostavlja se i resornom Ministarstvu, radi formiranja baze podataka i sačinjavanja statističkih izvještaja.

**Obaveze Osnivača**

**Član 10**

Obaveza osnivača je da obezbijedi sredstva i uslove za rad Centra za kulturu .

Sredstva iz stava 1. ovog člana obuhvataju :

* sredstva za zaradu i ostala primanja zaposlenih;
* materijalne troškove ;
* održavanje i osiguravanje objekata i oprema;
* tehničko-tehnološko opremanje i realizaciju programskih aktivnosti.

Sredstva iz stava 2. ovog člana obezbjeđuju se na osnovu godišnjeg programa rada.

**Organi Centra za kulturu**

**Član 11**

Organ upravljanja Centrom za kulturu je Savjet Centra (u daljem tekstu :Savjet).

Savjet ima predsjednika i četiri člana od kojih je jedan iz reda zaposlenih u centru.

Za člana savjeta, osim člana iz reda zaposlenih, imenuje se stvaralac ili stručnjak iz oblasti koja je od značaja za razvoj kulture.

Predsjednika i članove Savjeta imenuje i razrješava osnivač. Mandat predsjednika i članova Savjeta traje četiri godine.

**Član 12**

Savjet vrši sljedeće poslove:

- donosi Statut i druga opšta akta Centra za kulturu;

-donosi program rada Centra za kulturu;

-bira i razrješava direktora Centra za kulturu;

-usvaja izvještaj o radu i izvještaje o finansijskom poslovanju Centra za kulturu;

-određuje cijene usluga;

-predlaže osnivaču statusne promjene;

-donosi poslovnik o radu;

-vrši i druge poslove u skladu sa zakonom, statutom i drugim opštim aktima Centra za kulturu.

**Član 13**

Organ rukovođenja Centrom za kulturu je direktor.

Direktora Centra za kulturu bira savjet na osnovu javnog konkursa na period od četiri godine. Uslovi i postupak za izbor i razrješenje direktora, utvrđuju se u skladu sa zakonom i statutom Centra za kulturu.

**Član 14**

Direktor Centra za kulturu obavlja sljedeće poslove:

-predlaže statut ustanove;

-organizuje rad i vodi poslovanje ustanove;

- predstavlja i zastupa Centar za kulturu;

-odgovoran je za zakonitost rada Centra za kulturu;

-stara se o stručnosti rada Centra za kulturu;

-stara se o obezbjeđivanju uslova i sredstava za ostvarivanje programa rada ustanove;

-donosi opše akte iz nadležnosti Centra za kulturu, koji nijesu u nadležnosti Savjeta;

-izvršava odluke Savjeta;

-odlučuje o pravima zaposlenih u skladu sa zakonom;

-u skladu sa zakonom,do odluke nadležnog organa, obustavlja od izvršenja odluke savjeta ustanove za koje smatra da su nezakonite;

-podnosi savjetu ustanove i osnivaču izvještaj o radu i izvještaj o finansijskom poslovanju;

-predlaže akt o unutrašnjoj organizaciji i sistematizaciji poslova u ustanovi i druge opšte akte koje donosi savjet;

-predlaže poslovnu politiku i programsku koncepciju razvoja ustanove;

-predlaže program rada i finansijski plan ustanove;

-obavlja druge poslove utvrđene zakonom, statutom i drugim opštim aktima Centra za kulturu.

**Član 15**

Osnivač daje saglasnost na odluku o imenovanju direktora, statut, program rada i razmatra izvještaj o radu i izvještaj o finansijskom poslovanju Centra za kulturu.

**Prelazne i završne odredbe**

**Član 16**

Imenovanje članova Savjeta Centra za kulturu izvršiće se u roku od 30 dana od dana stupanja na snagu ove odluke.

Imenovanje direktora Centra za kulturu izvršiće se u roku od 60 dana od dana stupanja na snagu ove odluke.

Usaglašavanje akata u skladu sa ovom odlukom i zakonom, izvršiće se najkasnije u roku od 90 dana od dana stupanja na snagu ove odluke.

**Član 17**

Do imenovanja članova Savjeta i direktora ustanove iz čl.16 ove odluke,funkciju će vršiti Upravni odbor i dosadašnji v.d. direktora.

**Član 18**

Danom stupanja na snagu ove odluke prestaje da važi Odluka o osnivanju Javne ustanove Centar za kulturu u Rožajama ( “Sl. list SRCG” – opštinski propisi broj 13/91 ).

**Član 19**

Ova odluka stupa na snagu osmog dana od dana objavljivanja u “ Službenom listu Crne Gore Opštinski propisi”.

Broj: 3985

Rožaje,04.11.2014.god.

**SKUPŠTINA OPŠTINE ROŽAJE**

**Predsjednik**

Husein Kurtagić,prof.